Legal Document

Category: 97

Text:
1α. ΠΡΟΕΔΡΙΚΟΝ ΔΙΑΤΑΓΜΑ της 13/22 Μαΐου 1930 (ΦΕΚ Α' 176)  Περί υποχρεωτικής σφραγίσεως των σάκκων αλεύρων. Έχοντες υπ' όψιν το άρθρ.18 του Ν.Δ. της 13/14 Νοεμ. 1929 "περί τροποποιήσεως και συμπληρώσεως των υπ' αριθ. 3769 και 3770 Νόμων περί αρτοποιΐας" ως τούτο εκυρώθη και ετροποποιήθη δια του Νομ. 4573 μετά γνωμοδότησιν του Συμβουλίου Επικρατείας, προτάσει του επί των Εσωτερικών Υπουργού, απεφασίσαμεν και διατάσσομεν. Βλ. το ως άνω άρθρ.18 ανωτ. σελ. 93. Άρθρ.1.-1.Οι αλευροβιομήχανοι και οι εισαγωγείς αλεύρων υποχρεούνται, όπως τους περιέχοντας τα εις την κατανάλωσιν προσφερόμενα άλευρα σάκκους σφραγίζουσι, οι μεν αλευροβιομήχανοι κατά την ημέραν της εξαγωγής εκ των αλευρομύλων, οι δε εισαγωγείς αλεύρων κατά την ημέραν της εξόδου τούτων εκ των τελωνειακών αποθηκών. Προς τούτο τα δυο πέρατα του ακεραίου σπάγγου ή σύρματος, δι ου συρράπτεται ή επιδένεται το άνω στόμιον των σάκκων, αφού προσδεθή επ' αυτών η κάτωθι πινακίς, διαπερώνται δια των οπών μολυβδίδος, εφ' ης επιτίθεται δια πιεστικής λαβίδος η ιδία εκάστου αλευροβιομηχάνου ή εισαγωγέως σφραγίς. 2.Δια τα εκ της αλλοδαπής εισαγόμενα άλευρα επιτρέπεται νέα πρόχειρος συρραφή του στομίου των σάκκων δια την πρόσδεσιν της πινακίδος και την σφράγισιν. 3.Τα δια την ελευθέραν ζώνην Θεσσαλονίκης προοριζόμενα άλευρα μόνον εφ' όσον εξέρχονται ταύτης προς κατανάλωσιν εν Ελλάδι θα σφραγίζωνται. Δια του Π.Δ. 27 Ιουλ./7 Αυγ. 1930 (ΦΕΚ Α' 273) ωρίσθη ότι αι διατάξεις του άρθρ.1 θέλουσιν εφαρμοσθή από 1 Σεπτ. 1930. 4."Τέσσαρες τύποι σάκκων αλεύρων θα κυκλοφορούσι καθ' όλον το Κράτος μικτού βάρους 1) εβδομήκοντα οκάδων, 2)τεσσαράκοντα πέντε οκάδων, 3)πεντήκοντα τριών οκάδων (150 λίτρων) αποκλειστικώς και μόνον δια τα αυστραλιανά άλευρα και 4)πέντε χιλιογράμμων πολυτελείας". Η παρ.4 τροποποιηθείσα δια του Π.Δ. 13/22 Μαΐου 1930, αντικατεστάθη ως άνω δια του Π.Δ.8/16 Ιουλ. 1931 (ΦΕΚ Α' 208). "Κατ' εξαίρεσιν επιτρέπεται να αποστέλωνται εις Σαγιάδαν και κυκλοφορώσιν εις την δια του όρμου τούτου εφοδιαζομένην περιφέρειαν σάκκοι αλεύρων μικτού βάρους 40 οκάδων". Η εντός « » περίοδος προσετέθη δια του Π.Δ.21/30 Οκτ. 1931 (ΦΕΚ Α' 376) Άρθρ.2.-1.Επί της πινακίδος αναγράφονται ο αλευρόμυλος ή το όνομα του αλευρεμπόρου εισαγωγέως, το μικτόν βάρος, η ποιότης του αλεύρου και η ημερομηνία της εξαγωγής εκ του αλευρομύλου ή της εξόδου εκ των τελωνειακών αποθηκών. 2.Εντός δέκα ημερών από της δημοσιεύσεως του παρόντος Δ/τος πας αλευρόμυλος οφείλει να δηλώση επισήμως προς το Υπουργείον των Εσωτερικών τον Βιομηχανικόν Τίτλον του Αλευρομύλου. 3.Αι ποιότητες των παραγομένων αλεύρων θα δηλούνται με τα συμβολικά στοιχεία εκάστης ποιότητος Ι,ΙΙ,ΙΙΙ,ΙV και V. 4.Σάκκος μη φέρων εγγεγραμμένην σαφώς και καθαρώς την ποιότητα του περιεχομένου αλεύρου θεωρείται ως περιέχων πρώτης ποιότητος άλευρον και ως τοιούτον ελέγχεται το περιεχόμενον αυτού. 5.Χειρόγραφοι αριθμοί και τίτλοι απαγορεύονται εις τας πινακίδας.Πάντα εν αυταίς δέον να ώσι έντυπα ή δια σφραγίδος αποτυπωμένα και ευδιάκριτα. 6.Εις πάσαν αποθήκην αλεύρων μόνον εις σάκκος δέον να η ανοικτός εξ εκάστης ποιότητος. Άρθρ.3.-1.Τα προς έλεγχον της ποιότητος των αλεύρων δείγματα εκ των διαφόρων αλευρομύλων, αρτοποιείων, αποθηκών, πρατηρίων, αμαξών και λοιπών μεταφορικών μέσων, λαμβάνονται πάντοτε εκ κλειστών σάκκων, προς αποφυγήν αμφισβητήσεων ως προς την προέλευσιν και την ποιότητα των αλεύρων. (Αντί της σελ. 117(α) Σελ.117(β) Τεύχος 380-Σελ. 25 Άλευρα-Άρτος 5.Γ.β.1-1α 2.Εις το κατά την δειγματοληψίαν συντασσόμενον πρωτόκολλον, πλην των αναγραφομένων συμφώνως προς τα γενικάς, περί δειγματοληψίας οδηγίας, αναφέρονται και πάντα τα εν τη πινακίδι των σάκκων αναγραφόμενα στοιχεία. 3.Κατά πάσαν δειγματοληψίαν αλεύρων, λαμβάνονται απαραιτήτως τρία δείγματα όμοια, εξ ων το μεν εν παραδίδεται εις τον ιδιοκτήτην ή κάτοχον των αλευρών, τα δε δυο έτερα αποστέλλονται το ταχύτερον ή εις την Διεύθυνσιν του Γενικού Χημείου του Κράτους ή εις το πλησιέστερον Παράρτημα αυτού. 4.Τα δείγματα λαμβάνονται εις ποσότητα 150 έως 200 γραμμαρίων έκαστον, εντός υαλίνης, στεγνής και καθαράς φιάλης, πωματίζονται δι' υαλίνου πώματος ή εκ καουτσούκ ή εκ καθαρού φελλού και σφραγίζονται κανονικώς. Εν ελλείψει φιαλών, δύνανται να τεθώσι εντός σακκιδίων ή δεμάτων εκ περγαμηνού ή αδιαβρόχου χάρτου. 5.Ο ιδιοκτήτης ή ο κάτοχος του εμπορεύματος, δικαιούται εις την σφράγισιν των λαμβανομένων δειγμάτων και δια της ιδίας αυτού σφραγίδος. Άρθρ.4.-1.Η δειγματοληψία των αλεύρων ενεργείται ως ακολούθως: Επί αριθμού σάκκων ουχί μεγαλυτέρου των 3 λαμβάνεται δείγμα εξ όλων των σάκκων, επί μεγαλυτέρου αριθμού και μέχρι 50 το δείγμα λαμβάνεται εκ τινων μόνον σάκκων της αυτής ποιότητος αλεύρων και της αυτής προελεύσεως, κατά τύχην και εις αναλογίαν μέχρις 20%.Επί πλειοτέρων σάκκων το δείγμα λαμβάνεται ωσαύτως κατά τύχην εκ τινών σάκκων και εις αναλογίαν μέχρι 10%. 2.Κατά την λήψιν του δείγματος δέον να μη αφαιρείται η μολυβδίνη σφραγίς εκ του σάκκου.Προς τούτο γίνεται χρήσις ειδικού τρυπάνου δειγματοληψίας (κοινώς σόντας). 3.Εξ εκάστου σάκκου λαμβάνεται δείγμα εκ τριών διαφόρων σημείων διατρυπομένου τούτου δια του τρυπάνου 20 εκατοστά κάτωθι του στομίου, 20 εκατοστά άνωθι της βάσεως και εις το μέσον. Τα εκ διαφόρων σάκκων λαμβανόμενα δείγματα αναμιγνύονται καλώς δια σπαθίδος και εκ του ομοιογενούς δείγματος καταρτίζονται τα εν άρθρ.3 αναφερόμενα τρία δείγματα. Άρθρ.5.-Η ισχύς του παρόντος Δ/τος άρχεται μετά ένα μήνα από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 118(β) Τεύχος 380-Σελ. 26 5.Γ.β.2 Άλευρα-Άρτος